text:  Samovi ako notorickému looserovi nevychádza rodinný ani pracovný život a ani najnovší šialený podnikateľský plán, s ktorým musí uspieť, aby zachránil svoju situáciu. Tak mu zostáva ten najmenej rozumný plán, ktorý je v názve filmu, a chce sa ním zapísať do histórie. Nezapísal sa, dokázal len dohnať tvorcov k natočeniu tohto filmu a je otázne, či je potrebné o takýchto ľuďoch točiť filmy, najmä z ich osobného pohľadu. Vo filme je v obraze trvale takmer iba Sean Penn, už z princípu postavy nesympatický a nemá pre neho pochopenie ani filmová manželka Naomi Watts upravená takmer na nepoznanie, ktorá sa objavuje iba sporadicky. Vo filme ma nezaujalo skoro nič, aj záverečná polo-akčná scéna bola veľmi rozpačitá, či už podľa skutočnej udalosti alebo nie.
item_title: Zabiji Nixona
item_directors: Niels Mueller
item_screenwriters: Niels Mueller Kevin Kennedy
item_cast: Sean Penn Naomi Watts Don Cheadle Jack Thompson Brad William Henke Nick Searcy Mykelti Williamson Michael Wincott Russell Means April Grace Tracy Middendorf J.C. MacKenzie Eileen Ryan Richard Nixon Salvador Allende Augusto Pinochet Brett Rickaby Lily Knight James Carraway Joe Marinelli Gary Littman